بھاول نگر

بھاول نگر پاڪستان جي صوبي پنجاب جي ڏکڻ اوڀر واري علائقي ۾ واقع هڪ شھر ۽ بھاول نگر ضلعي جو صدر مقام آھي.Tehsils & Unions in the District of Bahawalnagar – Government of Pakistan  ھن شھر جو پراڻو نالو روجھان والي/اڀا (Rojanwali/Ubbha) ھيو 1904 ۾ ان جو نالو تبديل ڪري بھاولپور جي پرنسلي اسٽيٽ (جيڪا موجوده بھاولپور، بھاول نگر۽ رحيم يار خان ضلعن تي مشتمل ھئي) جي حاڪم نواب بھاول خان چوٿون جي نالي تي بھاول نگر رکيو ويو. شھر لاھور کان ڏکڻ طرف 192 ميلن جي ۽ بھاولپور کان اوڀر طرف 120 ميلن جي مفاصلي تي واقع آهي. شھر جي اتر طرف 6 ميلن تي ستلج ندي وھي ٿي.Bahawalnagar – Outline Development Plan, Govt of Punjab, 1978. Accessed 2017-02-24.

تاريخ

ھي شھر جيڪو روجھان والي سڏبو ھو. شروع ۾ ھڪ ننڍڙي آبادي تي مشتمل ھيو. اڄ بہ روجھانوالي نالي سان ڳوٺ شھر جي اسٽيشن کان ڏيڍ ميل تي واقع آهي.اسثيشن جو قيام 1895 ۾ بھاول نگر جنڪشن ريلوي اسٽيشن جي نالي سان عمل ۾ آيو. اھا بھاول نگر ۽ ڀاٽنڊا جي وچ ۾ جنڪشن ھئي. ڪراچي کان دھليءَ تائين ريلن جو گذر ھن اسٽيشن کان ٿيندو ھو.
شروع ۾ ھتي ڪجهه جھوپڙيون ھونديون ھيون ۽ پوء اسٽيشن جي ڪري  دڪان ۽ گھر ٺھندا ويا. فورڊواھ ڪئنال جي ٺھن کان پوءِ علائقي ۾ وڏي زرخيزي آئي.1900 يا 1901 ۾ ھن شھر جي پھرين پوليس پوسٽ قائم ٿي ۽ 1902 يا 1903 ۾ پھريون پرائمري اسڪول قائم ٿيو. 1906 ۾ شھر جي پنچائت ڪميٽي قائم ٿي.1914 ۾ ھن شھر کي تحصيل بنائڻ جي سفارش ٿي.1922 ۾ ھتي ميونسپل ڪميٽي قائم ٿي.

 حوالا 

زمرو:پنجاب جا شهر (پاڪستان)
زمرو:پنجاب (پاڪستان) جا آباد مقام